قائمة بلعوشي (خلاقت ف وهران ف دزاير ف 1964) صحفية رياضية مغريبية. هي أول مرا ف لمغريب خدمات صحفية ف رّياضة و أول مرا علقات على ماتشات و منافسات رياضية و دارت تّغطية د أحدات مهمة ف تاريخ رّياضة لمغريبية و ب دّات ف لاطليتيزم و لألعاب لأولمپية. قائمة خلاقت ف تارݣا ف لولاية د وهران ف دّزاير ف عائيلة مغريبية. فاش كانت عندها عشر سنين، ف 1975، و ب سباب صّراع بين لمغريب و لجزائر على ود صّحرا، جراو على لعائلة ديالها (مع لآلاف ديال لمغاربة) من دّزاير، وتما دخلات ل لمغريب و كبرات ف وجدة. عندها ليصونص و ديو إيس ف تّاريخ، و من بين لأساتيدة لّي قراوها كان أحمد التوفيق، و قرات حتا لمسرح مع ممتلين بحال رشيد لوالي و عبد لكبير رّݣاݣنة و بنعيسى لجيراري. دخلات ل تّلفزة ف 1985 و كانت أول صحفية رياضية مغريبية و غطات 3 ديال لألعاب أولمپية ف 1996، 2000 و 2004. عبد المجيد النبسي (13 يونيو 2011). "قائمة بلعوشي.. من التاريخ إلى الصحافة". الاتحاد الاشتراكي.